
Grozījumi Elektronisko dokumentu likumā
Izdarīt Elektronisko dokumentu likumā (Latvijas Republikas Saeimas un Ministru Kabineta Ziņotājs, 2002, 23. nr.; 2004, 11., 18., 23. nr.; 2006, 13., 15. nr.; 2007, 13. nr.; 2009, 160. nr.; Latvijas Vēstnesis, 2015, 56. nr.; 2017, 97. nr.; 2018, 116. nr.; 2019, 253. nr.) šādus grozījumus:
1. Papildināt 20. pantu ar ceturto daļu šādā redakcijā:
· "(4) Uzraudzības iestāde publicē un aktualizē savā tīmekļvietnē informāciju par Eiropas Komisijas trešo valstu uzticamības sarakstā iekļautajiem uzticamības pakalpojumu sniedzējiem."
2. Papildināt pārejas noteikumus ar 8. punktu šādā redakcijā:
· "8. Elektroniskais dokuments uzskatāms par pašrocīgi parakstītu, ja tam ir elektroniskais paraksts, kuru izsniedzis Ukrainas uzticamības pakalpojumu sniedzējs, kas ir iekļauts Eiropas Komisijas publicētajā trešo valstu uzticamības sarakstā. Valsts un pašvaldību iestādēm ir pienākums pieņemt attiecīgi parakstīto elektronisko dokumentu no fiziskajām un juridiskajām personām līdz dienai, kad Eiropas Komisija ir pieņēmusi citu lēmumu attiecībā uz trešo valstu uzticamības sarakstā iekļautajiem Ukrainas uzticamības pakalpojumu sniedzējiem."


	Iekšlietu ministrs, viedās administrācijas un reģionālās attīstības ministra pienākumu izpildītājs
	(paraksts*)
	R. Kozlovskis


* Dokuments ir parakstīts ar drošu elektronisko parakstu

